15 से सूर्य का मीन राशि पर भ्रमण एक माह तक नहीं होंगी शादियां
भास्कर संवाददाता | डूंगरपुर
होलाष्टक12 मार्च होलिका दहन तक रहेगा। इसके बाद 15 मार्च से 14 अप्रैल तक सूर्य का मीन राशि पर भ्रमण करेगा, जो मलमास या खरमास रहेगा। सूर्य की राशि मीन पर होने से 14 अप्रैल तक मांगलिक कार्य नहीं हो सकेंगे। पंडित अर्जुन भट्ट ने बताया कि सभी नौ ग्रह अष्टमी से पूर्णिमा तक उग्र रहेंगे।
शुभ कार्यों को पूर्ण करने के लिए ग्रहों का सौम्य होना जरूरी है। इसी वजह से इन दिनों नए व्यापार, गृहप्रवेश, विवाह, वाहन क्रय, जमीन की खरीद आदि शुभ मांगलिक कार्य नहीं किए जा सकते हैं। इससे अष्टमी पर चंद्रमा नवमी को सूर्य और सूर्य दशमी पर शनि, शनि एकादशी को गुरु, द्वादशी को शुक्र, त्रयोदशी को बुध, चतुर्दशी को मंगल और पूर्णिमा को राहू ग्रह उग्र रूप लेंगे। ग्रहों की अशुभता दूर करने के लिए धुलंडी पर पुष्य गुलाल लगाया जाता है। सूर्य मीन राशि में आने से डेढ़ महीने शुभ कार्य नहीं होंगे। उसके बाद 18 अप्रैल से यह कार्य शुरू होंगे, जुलाई तक चलेंगे।
ज्योतिषी का कहना है कि मलमास के बीच 28 मार्च से नवरात्र शुरू होंगे, जो 5 अप्रैल तक चलेंगे। इस बार सर्वसिद्धि योग से नवरात्र शुरू होंगे। 5 अप्रैल रामनवमी पर पुष्य नक्षत्र योग बन रहा है।
hin_Deva bho_Deva hin_Deva hin_Deva hin_Deva